Publication: Magyar Közlöny
Issue: MK-2004-150 (Year: 2004, Number: 150)
Era: 2004-2010
Section: 1. számú melléklet a 124/2004. (X. 19.) GKM rendelethez
Paragraph Index: 279

(1) A héjazaton átvezetõ kiömlõnyílásokat – amelyek, a (2) bekezdésben rendeltek kivételével, a szabadoldal-fedélzet alatti terekbõl és a szabadoldalfedélzeten fekvõ felépítményeken és fedélzeti házakon belüli olyan terekbõl indulnak ki és a 12. szabály követelményeinek megfelelõ ajtókkal vannak felszerelve –, a víz hajóba való behatolásának megakadályozására hatásos és könnyen hozzáférhetõ szerkezettel kell ellátni. Általában minden különálló kiömlõnyílást önmûködõ visszacsapó szeleppel kell felszerelni, olyan módon, hogy a szabadoldal fedélzet feletti helyrõl közvetlenül is elzárható legyen. Amennyiben a nyári merülési vízvonal és a kiömlõ csõ belsõ vége közötti függõleges távolság a 0,01 L értéket meghaladja, a kiömlõnyílásba két önmûködõ, közvetlenül nem elzárható, visszacsapó szelep is beszerelhetõ, azzal a feltétellel, hogy a belsõ szelep a hajó üzemeltetése közben ellenõrzés céljából mindig hozzáférhetõ legyen. Ahol a fenti függõleges távolság a 0,02 L értéket meghaladja, az Igazgatás jóváhagyásától függõen egyetlen önmûködõ, közvetlenül nem elzárható visszacsapó szelep is elfogadható. A közvetlen mûködtetésû szelep kezelõszerkezet könnyen hozzáférhetõ helyen legyen és jelzõberendezéssel kell ellátni, amely mutatja, hogy a szelep nyitott vagy zárt állapotban van-e.

Source: https://magyarkozlony.hu/hivatalos-lapok/3ff560a50a6ee9655b5aa6b1db07cc6b41c9a8fc/dokumentumok/767b520e1ef34258644bd1de7ae4e15781a0e1f3/letoltes